Előzetes hatásvizsgálat

     Taliándörögd  község Önkormányzata  Képviselő-testülete 10/2017. (X.31.)
 önkormányzati rendelete
a reklámok, reklámhordozók és cégérek elhelyezésének, alkalmazásának követelményeiről, 
feltételeiről és tilalmáról és a településképi bejelentési eljárásról

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.
A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 
Társadalmi-gazdasági hatása: 
A rendelet megalkotásával az önkormányzat szabályozza a településképet. Rendezettebb lesz a település arculata, eltűnnek a kirívó hirdetmények, reklámok.
Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatásai nincsenek. Településkép szempontjából élhetőbbé válik a település. 
Adminisztratív terheket befolyásoló hatása: 
A tervezetben foglaltaknak adminisztratív terheket befolyásoló hatása nincs. 
Egyéb hatása: Nincs.
A rendelet megalkotásának szükségessége: 
Központi jogszabály felhatalmazására meg kellett alkotni a rendeletet, átmeneti időszakra. A településképi rendelet elfogadásáig is szabályozni kell a reklámok, reklámhordozók elhelyezésének szabályait. 
A rendelet megalkotása elmaradása esetén várható következmények: 
A rendelet megalkotásának elmaradása mulasztásos törvénysértés, ezért a Veszprém Megyei Kormányhivatal törvényességi felhívással élhet. 

A rendelet alkalmazásához szükséges feltételek:
A rendelet  elfogadása  többlet személyi feltételt, forrást és szervezeti változást nem igényel.

Taliándörögd ,2017. október 31. 


Takács Lászlóné
        jegyző


                                                             Indokolás 
Az 1-4. § a reklámok, reklámhordozók elhelyezésének szabályait rögzíti
5-7.  § a településképi bejelentési eljárást szabályozza
8.  § hatályba léptető rendelkezést szabályozza 

